มาร้านนี้ตั้งแต่ยังไม่เป็นสมาชิกวงใน จนเป็นสมาชิกได้สักพักละ ก็ไม่เคยรีวิวร้านนี้ซะที ก็ไม่รู้เหมือนกันว่าเพราะอะไร มาดูอาหารที่สั่งวันนี้ดีกว่า

หมูติดก๊อ  อ่านไม่ผิดค่ะ ชื่อนี้จริงๆ คล้ายๆ หมูผัดพริกแกงแค่เปลี่ยนจากพริกแกงเป็น
เครื่องเทศอย่างอื่นแทน รสชาติใช้ได้ แต่ต้องกินกับข้าว ไม่งั้นจะเค็มนิดๆ

ต้มยำโกดัง  มาทีไรก็สั่ง เพราะ ได้กินหลายอย่างดี หมูนุ่ม ไก่นุ่ม ปลาหมึก กุ้ง เห็ด มาในถ้วยกระทัดรัด รสชาติกำลังดี 

หมึกไข่นึ่งมะนาว  เปรี้ยวจี๊ดจ๊าดถึงใจ ซดน้ำกันเกือบหมดชาม

ยำถั่วพู  ยังไม่แซ่บเท่าไหร่ รสชาติกลางๆ ถ้าคนไม่กินรสจัด คงจะชอบ

สปาเก็ตตี้คาโบนาร่า  มาได้ไง 555 พอดีอยากกิน เลยสั่งมาปิดท้าย  .... ผิดหวังอย่างแรง ไม่อร่อย  หวานจนเลี่ยน คำเดียวพอเลย นอกนั้นเพื่อนๆ  ช่วยกันจัดการ

ปิดท้ายด้วย ปังเย็นช็อคโกแลต  ยังไม่ใช่ ยังไม่ฟิน ใส่ช็อคโกแลตกับนมข้นน้อยไปหน่อย มีบางคำรู้สึกว่ากินน้ำแข็งเปล่าๆ 

ปังปิ้งเนยนม   ก็อร่อยดี  หวานนม หอมเนย  จานนี้หมดไปในเวลาอันรวดเร็ว

โค้กลิตร 1 ขวด
น้ำเปล่า 1 ขวด

ค่าเสียหาย 625 บาท

ก็โอเค คุ้มค่ากับอาหารค่ะ